COMUNA ŞIRIA ANEXA LA HCL ŞIRIA NR. 38/25.02.2019

**CAIET DE SARCINI**

pentru

**vânzarea prin licitaţie publică deschisă cu strigare a trei tractoare U 650 şi a unui buldozer S 650**

 **1. BUNURILE SUPUSE VÂNZĂRII**

 **-** trei tractoare U 650cu nr. înmatriculare AR 38 SPP, AR 03 ADC şi nr. de înregistrare ŞIRIA AR 2016

 - buldozer S 650 fără nr. de înregistrare.

 Proprietarul bunurilor mobile enumerate este comuna Şiria, cu drept de proprietate privată, integral, fără sarcini. Vehiculele şi utilajul sunt în stare de funcţionare şi pot fi văzute şi verificate la sediul Primăriei comunei Şiria – parc auto (curte).

 Necesitatea vânzării se justifică prin faptul că aceste bunuri sunt uzate, urmând a fi achiziţionat un tractor nou care să deservească lucrările în regie proprie, iar buldozerul care va fi folosit în continuare este cel deja achiziţionat cu fonduri europene în anul 2015.

 Bunurile se vând în vederea exploatării lor libere de către persone fizice şi juridice interesate de achiziţionarea acestor autovehicule şi utilaje second hand.

 **2. FORMA DE LICITAŢIE**

 Bunurile care fac obiectul hotărârii Consiliului Local Şiria se vând prin licitaţie publică deschisă cu strigare. Preţul iniţial este stabilit de Comisia de evaluare a bunurilor scoase la licitaţie, constituită prin Dispoziţia Primarului comunei Şiria, saltul de supralicitare fiind de 500 de lei. Licitaţia se desfăşoară valabil dacă se prezintă şi depun toate documentele solicitate prin documentaţia aprobată de Consiliul Local, cel puţin doi competitori.

 Licitaţia se va desfăşura la sediul Primăriei comunei Şiria la data de \_\_\_\_\_\_\_\_\_\_\_\_\_\_\_\_\_ (stabilită prin Dispoziţia Primarului comunei Şiria).

 Caietul de sarcini se poate ridica de la sediul Primăriei comunei Şiria, compartiment juridic şi secretar. Prevederile acestuia se completează cu prevederile Procedurii de vânzare aprobată prin hotărârea Consiilului Local Şiria. Garanţia de participare la licitaţie este în sumă de 100 de lei. Taxă de participare la licitaţie este în sumă de 50 de lei.

 Pentru a participa la licitaţie, ofertanţii vor depune la secretariatul Primăriei comunei Şiria, pentru a fi înregistrate, până la data de \_\_\_\_\_\_\_\_\_\_\_\_, orele\_\_\_\_, conform anunţului publicat, căte un plic sigilat care va fi adresat „Primăriei comunei Şiria – Comisia de evaluare şi selecţie a ofertelor depuse în cadrul licitaţiei din data de \_\_\_\_\_pentru vânzarea tractorului/buldozerului \_\_\_\_\_, cu nr. de înmatriculare\_\_\_\_\_\_\_\_”.

 Pe plic se va menţiona numele şi denumirea ofertantului, sediul/domiciliul acestuia, număr de telefon sau fax; plicul trebuie să conţină DOCUMENTELE DE PARTICIPARE specificate în Caietul de sarcini.

 Contestaţiile se depun la sediul Primăriei comunei Şiria, în termen de 24 de ore de la incheierea acesteia.
 Acestea se soluţionează în termen de 5 zile de la depunerea acesteia.
   Câştigatorul licitaţiei este obligat să semneze contractul de vinzare-cumparare şi sa achite integral preţul adjudecat al bunului în termen de 10 zile de la data licitaţiei.

 3. INSTRUCŢIUNI PRIVIND CONŢINUTUL OFERTELOR

 Ofertanţii depun ofertele în plicuri sigilate. Plicul va conţine:

- o fişă cu informaţiile generale privind ofertantul, persoană fizică/juridică;

- o declaraţie de participare;

- o copie de pe certificatul de înmatriculare la Registrul comerţului şi codul fiscal pentru persoanele juridice române, sau actul de identitate pentru persoanele fizice;

- certificatele fiscale privind îndeplinirea obligaţiilor de plată a impozitelor şi taxelor locale;

- dovada plăţii taxei de participare la licitaţie şi a garanţiei de participare la licitaţie.